igaühele midagi  kergeid ja ebareaalseid lootusi  otse taevast langenud võimalusi  tuleb ainult uskuda  ja - hiljem ilmneb - tublisti investeerida  südameverd või kuldtukateid  kraami, mis nagunii kuulub jumalale või keisrile  paar kurba mõistulugu kaotatud varandustest  ja nende leidmisest  oma südamest või mõnest tsiviliseeritud paigast  helge lootus, et teisele head tehes teed seda ka endale  kas teie näete moraalset  küsitavust  mina ei näe  pühendunuile: veel paar lävendit millest tuleb vapralt üle astuda  pääsemaks äravalitute paraadile  kellel võiks olla vastuväiteid  veel väike pingutus  igaühele midagi